Na temelju Plana Ministarstva znanosti i obrazovanja o prijmu pripravnika stručnih suradnika u školske ustanove korištenjem potpora za zapošljavanje putem Hrvatskog zavoda za zapošljavanje (KLASA: 602-02/18-07/00459, URBROJ: 553-05-20-0017 od 19. listopada 2020. godine), članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i Statuta Tehničke škole Bjelovar (KLASA: 003-05/20-02/01, URBROJ: 2103-67-03-20-5 od 2. rujna 2020.) ravnatelj Tehničke škole Bjelovar raspisuje:

**N A T J E Č A J**

**za zasnivanje radnog odnosa**

Za radno mjesto:

* **Stručni/a suradnik/ca – psiholog/ica pripravnik/ca** – 1 izvršitelj/ica na puno određeno radno vrijeme – 40 sati tjedno

**Opći uvjeti** prema Zakonu o radu (NN. br. 93/14), **posebni uvjeti** prema Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i uvjeti za stručnog suradnika psihologa:

* **stručna sprema** prema Pravilniku o stručnoj spremi i pedagoško -psihološkom obrazovanju nastavnika u srednjem školstvu

**Mjesto rada:** Tehnička škola Bjelovar, Dr. Ante Starčevića 28, 43 000 Bjelovar

Pored navedenih uvjeta kandidat/kinja mora ispunjavati i uvjete mjere potpora za zapošljavanje za stjecanje prvog radnog iskustva/pripravništva - <http://mjere.hr/mjere/prvo-radno-iskustvo-pripravnistvo/>; <http://mjere.hr/mjere/prvo-radno-iskustvo-pripravnistvo/potpore-zaposljavanje-stjecanje-prvog-radnog-iskustva-pripravnistvo/> i <http://mjere.hr/admin/wpcontent/uploads/2020/07/PRIPRAVNI%C5%A0TVO.pdf>

Uz opći uvjet za zasnivanje radnog odnosa sukladno Zakonu o radu moraju biti zadovoljeni i posebni uvjeti za zasnivanje radnog odnosa u školskim ustanovama propisani Zakonom o odgoju i obrazovanju u osnovnoj i srednjoj školi, Pravilnikom o stručnoj spremi i predagoško -- psihološkom obrazovanju nastavnika u srednjem školstvu:

* znanje hrvatskog jezika i latiničnog pisma u mjeri koja omogućava nesmetano obavljanje poslova psihologa/inje
* osobe koje se zapošljavaju u školskoj ustanovi ne smiju biti pravomoćno osuđivane za kaznena djela za koja se godi po službenoj dužnosti, odnosno kaznena djela navedena u članku 106. Zakona o odgoju i obrazovanju u osnovnoj i srednjoj školi, niti to mogu biti osobe protiv kojih se vodi kazneni postupak za neko od kaznenih djela propisanih člankom 106. Zakona o odgoju i obrazovanju u osnovnoj i srednjoj školi,
* poslove psihologa/inje u školskoj ustanovi može obavljati osoba koja ima visoku stručnu spremu (VSS), odnosno studij odgovarajuće vrste

**Uz vlastoručno potpisanu prijavu na natječaj je potrebno priložiti:**

* životopis
* dokaz o državljanstvu
* diploma, odnosno dokaz o vrsti i stupnju stručne spreme
* dokaz da se protiv kandidata ne vodi kazneni postupak – sukladno čl. 106. Zakona o odgoju i obrazovanju u osnovnoj i srednjoj školi (ne starije od dana objave natječaja)
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje
* potvrda Hrvatskog zavoda za zapošljavanje o vođenju u evidenciji nezaposlenih osoba

Dokumenti koji se prilažu uz prijavu na natječaj predaju se u preslici jer se natječajna dokumentacija ne vraća nakon završetka natječajnog postupka.

Izabrani kandidat/kinja dužan/na je prije sklapanja ugovora dostaviti original dokumentaciju kao i original potvrdu nadležnog suda da se ne vodi kazneni postupak. Potvrda treba biti izdana na dan sklapanja ugovora.

 Na natječaj se mogu pod ravnopravnim uvjetima javiti osobe oba spola (Zakon o ravnopravnosti spolova NN 82/08, 69/17).

 Izrazi koji se koriste u ovom natječaju u muškom rodu, korišteni su neutralno i odnose se na muške i ženske kandidate.

 Urednom prijavom smatra se ona prijava koja sadrži sve podatke i dokumente navedene u natječaju i koja je vlastoručno potpisana.

Kandidati koji ostvaruju pravo na prednost pri zapošljavanju prema posebnom zakonu, dužni su se u prijavi na natječaj pozvati na to pravo i priložiti dokument o priznatom statusu iz kojeg je navedeno pravo vidljivo.

Kandidati koji se pozivaju na pravo prednosti pri zapošljavanju sukladno Zakonu o pravima hrvatskih branitelja iz Domovinskog rata i članova njihovih obitelji (NN 121/17, 98/19) uz prijavu na natječaj dužni su, osim dokaza o ispunjavanju traženih uvjeta, priložiti i dokaze iz članka 103. navedenog Zakona, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (NN 33/92,77/92,86/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13, 98/19) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96., 21/00.) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06, 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15, 70/19, 47/20) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

 Sukladno odredbama Zakona o provedbi Opće uredbe o zaštiti podataka (Narodne Novine, broj: 42/18), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Za kandidate prijavljene na natječaj koji ispunjavaju uvjete natječaja provest će se usmeni razgovor s kandidatima – intervju – za obavljanje poslova oglašenog radnog mjesta sukladno Statutu Tehničke škole Bjelovar.

Ako kandidat ne pristupi razgovoru, odnosno intervjuu, smatrat će se da je povukao prijavu za natječaj.

Vrijeme održavanja intervjua s kandidatima bit će objavljeno na mrežnoj stranici škole (<http://ss-tehnicka-bj.skole.hr/>).

 Prijave s dokazima o ispunjavanju natječajnih uvjeta dostaviti u roku od 8 dana od dana objave natječaja (30.10.2020. – 7.11.2020.) na mrežnoj stranici škole te oglasnoj ploči i web stranici Hrvatskog zavoda za zapošljavanje, sukladno čl. 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20).

 Prijave se dostavljaju osobno ili šalju poštom s naznakom „za natječaj“ na adresu: Dr. Ante Starčevića 28, 43 000 Bjelovar.

 Nepotpune i nepravovremene zamolbe neće se razmatrati.

 O tijeku natječajnog postupka, kao i o rezultatima natječaja, kandidati će biti obaviješteni na jednak način i pod jednakim uvjetima, odnosno putem web stranice škole.

Natječaj traje od 30.10.2020. do 7.11.2020. godine.